<classify> WAGONJWA wa akili wanaume nchini ni wengi ukilinganisha na wanawake ambao wanahudumiwa katika Hospitali ya Rufaa ya Taifa ya Magonjwa ya Akili ya Mirembe iliyopo jijini hapa.Mkurugenzi wa hospitali hiyo, Dk Erasmus Mndeme amesema hayo kwa Maofisa Habari wa Wizara ya Afya, Maendeleo ya Jamii, Wazee, Jinsia na Watoto na taasisi zake kuhusu mafanikio ya miaka minne ya serikali ya awamu ya tano.Amesema takwimu za hospitali hiyo zinaonesha asilimia 75 ya wagonjwa wa akili wanaohudumiwa hapo kwa wanaolazwa na wagonjwa wa nje wanaotibiwa na kurudi ni wanaume na asilimia 25 ni wanawake.Alisema asilimia 99 ya wagonjwa 450 waliolazwa katika hopsitali hiyo ni wenye matatizo ya akili huku wastani wa wagonjwa 200 hadi 300 wa matatizo hayo wakitibiwa na kurudi nyumbani kila siku.Ingawa asilimia kubwa tumekuwa tukihudumia wagonjwa wa akili, tunatoa matibabu mengine kwa magonjwa mengine kwa jamii wakiwamo watumishi. Takwimu tulizonazo, wagonjwa tunaowahudumia ni uwiano wa theluthi tatu wanaume na moja wanawake. Wanaokuja kupata huduma ya magonjwa ya akili bila kujali wamelazwa au wa kutwa ni asilimia 75 wanaume na asilimia 25 wanawake, alisema.Aidha, Dk Mndeme alisema wagonjwa 310 wanaohudumiwa wanatoka katika taasisi ya Itega inayohudumia waathirika wa dawa za kulevya ambao wanafika kila siku kupata dawa ya methadone.Kwa siku hospitali ya Mirembe inahudumia wagonjwa 200 hadi 300 asilimia kubwa ikiwa ni wagonjwa wa akili na wa kawaida ni kidogo na mwaka mzima hospitali inahudumia wagonjwa 230,000, alisema.Akizungumzia mafaniko ya miaka minne ya utawala wa Rais John Magufuli, Dk Mndeme alisema hospitali hiyo na Taasisi ya Isanga inayohudumia wagonjwa wa akili ambao ni wafungwa magerezani wameweza kufanya maboresho makubwa kwa kukarabati wodi 10 uliogharimu Sh milioni 980.Pia tulikarabati jengo linalotumiwa na wagonjwa wa akili wa nje, kufunga mashine ya X-ray, kukatarabati chumba cha upasuaji, dawa na ukarabati mwingine mdogo, alisem Alisema kipindi hicho hospitali imenunua mashine mbili za kupima mkojo zilizogharimu Sh milioni 44.Kipindi hiki hospitali imefunga mfumo mkubwa wa kielektroniki ambao umesaidia kuboresha utoaji wa huduma, kufuatilia dawa na kuboresha makusanyo ya hospitali. Kutokana na mfumo huo tumeweza kuongeza makusanyo kutoka Sh milioni 350 hadi Sh milioni 680, ikiwa ni mara mbili zaidi, alisema.Alisema mfumo kama huo pia umefungwa katika kituo cha kuhudumia waathirika wa dawa za kulevya Itega na taasisi ya kuhudumia wagonjwa wa akili wafungwa wa Isanga.Dk Mndeme alisema pia kimefunguliwa kitengo cha kisasa cha kitaaluma cha kuhudumia waathirika wa dawa za kulevya na hadi sasa wagonjwa 310 wameandikishwa na wanatumia dawa ya methadone.Alitoa pia mafunzo kwa watumishi 170 ya namna njema ya kuwahudumia wagonjwa wa akili wakorofi ikiwa ni baada ya kupata uzoefu nchini Uingereza wa namna ya kukabiliana na wagonjwa wa aina hiyo.Aidha, Dk Mndeme alisema katika kipindi cha miaka minne, wamefungua kliniki tatu za kibingwa za kutoa huduma za kibingwa kwa wazee, watoto na watu wenye msongo mkubwa wa mawazo.Kuhusu upatikanaji wa dawa, Dk Mndeme alisema serikali imetoa mgao wa dawa wa Sh bilioni 2.3 na kufanikisha upatikanaji wa dawa wa asilimia 95 hadi asilimia 98 za daw  <topic>: KITAIFA 